Lav et referat af nedenstående tekst:

Tekst:
Butiksejeren i Intersport i Sæby er dybt frustreret over, at der endnu engang har været indbrud i hans butik. Det er anden gang, at tyve stjæler et stort antal dyre jakker fra butikken. Natten til onsdag blev der stjålet jakker for omkring 120.000 kroner. Det er især jakker af mærket Canada Goose, tyvene er gået efter. -          Det er dybt frustrerende at komme her ned og se, at alt er blevet endevendt på den måde. Og det værste er, at de jakker, de har stjålet ikke bare kan bestilles igen. Canada Goose jakker kan man kun bestille én gang. Så på den måde mister vi jo også en del omsætning, siger Torben Weesgaard. Butikken havde også indbrud sidste år, hvor der også blev stjålet jakker. Derfor valgte Torben Weesgaard at få sat alarmer og røgkanoner op i butikken, men desværre må han nu konstatere, at det ikke har forhindret tyve i at bryde ind endnu engang: -          Vi har forsøgt at sikre os på alle tænkelige måder, så vi er oppe i en kamp, som er svær at vinde. For det tyder jo på, at hvis man vil ind, så kommer man ind, siger han. Nordjyllands Politi oplyser, at man efterlyser to hætteklædte mænd i forbindelse med indbruddet. Ligesom en sort Opel Zafira efterlyses, da den er sted kører fra stedet. Bilen har registreringsnummer UV 96865. Bilen er stjålet for en måneds tid siden i Aalborg-området. Nordjyllands Politi hører gerne fra folk, der har kendskab til indbruddet.

Referat:
Torben Weesgaard er dybt frustreret over, at tyve nu for anden gang stjæler dyre vinterjakker fra hans butik.